หนีน้ำท่วมบสก.ขายดีแห่ไปอีสาน
บสก.สบช่องลูกค้าหนีน้ำท่วม ลุยตลาดอสังหาฯ ภาคอีสานบูม เร่งพัฒนา 2 โครงการ
19 เม.ย. 2555

บสก.สบช่องลูกค้าหนีน้ำท่วม ลุยตลาดอสังหาฯ ภาคอีสานบูม เร่งพัฒนา 2 โครงการ
นายสุเมธ มณีวัฒนา กรรมการผู้จัดการใหญ่ บริษัทบริหารสินทรัพย์ กรุงเทพพาณิชย์ (บสก.) เปิดเผยว่า ภาพรวมตลาดอสังหาริมทรัพย์ภาคตะวันออกเฉียงเหนือมีแนวโน้มสดใส โดยเฉพาะใน จ.นครราชสีมา และขอนแก่น เนื่องจากเป็นตลาดใหม่ที่กำลังขยายตัว ประกอบกับเหตุการณ์น้ำท่วมภาคกลางในช่วงที่ผ่านมา ทำให้ความต้องการซื้อที่อยู่อาศัยและลงทุนในอสังหาริมทรัพย์เริ่มขยายสู่จังหวัดในหัวเมืองใหญ่ในทำเลที่น้ำไม่ท่วมมากขึ้น
ทั้งนี้ บสก.ได้เตรียมปรับปรุงและพัฒนาโครงการลากูน่า พาร์ควิว จ.ขอนแก่น เป็นบ้านเดี่ยว 2 ชั้น จำนวน 6 ยูนิต ที่ดินเปล่า 210 แปลง และโครงการไบร์ท พลาซ่า จ.นครราชสีมา เป็นอาคารพาณิชย์ 128 ยูนิต และที่ดินเปล่า 112 แปลง เพื่อรองรับนักลงทุนและผู้บริโภคที่ต้องการที่อยู่อาศัย 
นายสุเมธ กล่าวว่า ในครึ่งปีแรก บสก.ได้ตั้งงบประมาณ 200 ล้านบาท เพื่อเร่งพัฒนาและปรับปรุงทรัพย์สินรอการขายในโครงการต่างๆ ให้มีคุณภาพดี เพื่อจำหน่ายให้กับลูกค้า ทั้งนี้ตั้งเป้าหมายขายทรัพย์สินรอการขายได้ไม่ต่ำกว่า 6,000 ล้านบาท m